ЕЛ ТІРЕГІ – ЕЛБАСЫ
"ЕЛ ТІРЕГІ – ЕЛБАСЫ" | "https://abai.kz/post/39674"
TITLE: ЕЛ ТІРЕГІ – ЕЛБАСЫ
URL: https://abai.kz/post/39674
META: "ЕЛ ТІРЕГІ – ЕЛБАСЫ" | "https://abai.kz/post/39674"
DATE: 20.11.2014
AUTHOR(s): Абай-Ақпарат
TOTAL WORDS: 432
TEXT: Қыстың алғашқы күні, яғни, 1 желтоқсан – Қазақстан Республикасының Тұңғыш Президенті күні. Күнтізбеге қызыл белгімен енетін бұл күннің еліміз үшін орны ерекше. Бүгінде әлем мойындаған тәуелсіз еліміздің уығын қадап, шаңырағын көтеріп, іргесін бекіткен Тұңғыш Президентіміз Нұрсұлтан Назарбаевтың халық алдында, мемлекет алдында еңбегі орасан зор. КСРО күйреген шақта жеріміздің тұтастығын сақтап, ел іргесін сөкпей, татулық пен бірлікті, дос­тық пен сыйластықты ту етіп, тәуелсіздігі тұ­ғыр­­лы, жасам­паз Қазақстан мемлекетін құрды. Күрмеуі қиын шақ­тарда өзіне сенім артқан жұртын берекелі бірлік пен өркениетке бастап, Қазақ­станды дамыған әлеуетті мем­лекеттердің алдыңғы қатарына қоса білген Прези­денттің халық үшін еткен қызметі ерен. Қазіргі кез­де есімі елімен қатар аталып, алыс-жақын мемле­кеттерде мәртебесі тасыған Тұңғыш Президен­тіміздің күнін атап өту әр­бір қазақстандық үшін мерейлі мереке екені анық. Ілияс Жансүгіров атындағы Мәдениет са­райын­да Тұңғыш Президент күніне арналған салтанатты шара өтті. Онда облыс әкімі Амандық БАТАЛОВ сөз сөйлеп, залға жиналған қауымды мерейлі мерекемен құттықтады. Өз құттықтауында өңір басшысы Қазақстан Республикасының Тұң­ғыш Президенті Нұрсұлтан Әбішұлы Назар­баев­тың Қазақстан Республикасын құрып, оны дамы­тудағы, бүкіл әлемге танытудағы ролін ерекше толғаныспен баяндады. – Мемлекет дамуының басым бағыттарын айқындаған болашақтың бағдарламасы ретінде Елбасының «Қазақстан – 2050» Стратегиясы жарық көріп, онда Президент алдымызға дамыған отыз елдің қатарына ену міндетін қойды. Осы мақ­сатқа жетудің жолы ретінде алдағы жос­парымызды жуырда ғана жариялаған «Нұрлы Жол – болашаққа бастар жол» атты кезекті Жолдауында атап айтты. Жолдауда дүние­жүзілік дағдарыстың салдары көрсетіліп, жаңа эко­но­микалық саясаттың басым­дық­тары анықталды. «Нұрлы Жол» – халықтың әлеуметтік жағдайын жақсартуға бағытталған нақты бағдарлама. Елбасы Жолдауында «Мәңгілік Ел» идеясын тағы да шегелеп айтты. Қазақстан – Мәңгілік Елдің Отаны. Жастар арасында осы ұлы идеяны қалыптастырып, Мәңгілік Ел ұғымын қоғамның қозғаушы күшіне айналдыруға тиіспіз, – деген облыс әкімі Президенттің сарабдал саясаты арқасында еліміз еш қиындықтан сүрінбей шыққанды­ғын, сондай-ақ, әлемдік аренадағы беделінің зор екенін де атап өтті. «Ең алғаш Тәуелсіз Мемлекеттер Достас­тығын құруға бастамашы болған да – Елбасы. Бұдан басқа Кеден Одағы мен Шанхай ынтымақ­тастық ұйымының, басқа да халықаралық ұйымдардың дүниеге келуіне де қазақ елінің көшбасшысы себепші болды. 2010 жылы Қазақстан Республикасы Прези­ден­тінің бастамасымен Еуропадағы қауіпсіздік және ынтымақ­тастық ұйымына төрағалық етті. Сонымен бірге, біз Ислам ынтымақтастық ұйымына үлкен абыроймен басшылық жасадық. Мұның барлығы Елбасының халықаралық арена­дағы биік беделін көрсетеді. Біз Елбасы Нұрсұлтан Әбішұлы Назарбаевтың жерлестері екенімізді мақтан тұтамыз. Және бұл бізге үлкен жауапкер­шілік жүктейді», – деген Амандық Баталов маңызы зор мемлекеттік мереке – Қазақстан Республикасы Тұңғыш Президентінің күнімен қайталай құттықтап, әрдайым болашағы­мыздың жарқын бола беруіне ізгі ниетін білдірді. Мерекелік жиында облыстық ардагерлер кеңесінің төрағасы Ардақ Сыдық, Көксу ауда­нындағы Б. Құндақбаев атындағы мектептің мұғалімі Л. Хамзина, І. Жансүгіров атындағы мемлекеттік университетінің түлегі Д. Дигай құттықтау сөз сөйлеп, Елбасының ерен еңбегі жайында тұщымды ойларымен бөлісті. Салтанатты жиын Сүйінбай атындағы облыс-тық филармонияның концертімен жара­сымды жал­ға­сын тапты. С. ҚАСЫМБЕКҚЫЗЫ. Алматы облысы. Абай. kz
